b'\n_START_ARTICLE_\nMetallst\xc3\xb8ping\n_START_PARAGRAPH_\nMetallst\xc3\xb8ping g\xc3\xa5r ut p\xc3\xa5 \xc3\xa5 lage en metalldel ved \xc3\xa5 helle flytende metall i en hul die med \xc3\xb8nsket form. Prosessen er ferdig n\xc3\xa5r metallet har st\xc3\xb8rknet og kj\xc3\xb8lt seg ned og delentatt ut ved enten \xc3\xa5 separere eller knuse formen. St\xc3\xb8ping brukes ofte for \xc3\xa5 produsere kompliserte former som ellers ville v\xc3\xa6rt vanskelig eller u\xc3\xb8konomiske \xc3\xa5 lage ved hjelp av andre metoder._NEWLINE_St\xc3\xb8peprosessen har v\xc3\xa6rt kjent i flere tusen \xc3\xa5r, og er mye brukt for \xc3\xa5 lage skulpturer i bronse, smykker i edelmetaller, v\xc3\xa5pen og verkt\xc3\xb8y. Tradisjonelle teknikker inkluderer forsvunnet voks-st\xc3\xb8ping og st\xc3\xb8ping med gips- eller sandform._NEWLINE_Moderne st\xc3\xb8peprosesser er delt inn i de to hovedkategoriene gjenbrukbar og ikke-gjenbrukbar st\xc3\xb8ping, videre etter st\xc3\xb8pemateriale som for eksempel sand eller metall, og fyllemetode som ved hjelp av tyngdekraft, vakuum eller lavtrykk.\n_START_SECTION_\nIkke-gjenbrukbar formst\xc3\xb8ping\n_START_PARAGRAPH_\nIkke-gjenbrukbar formst\xc3\xb8ping er en gruppe st\xc3\xb8peprosesser hvor man benytter midlertidige, ikke-gjenbrukbare former. Man kan bruke enten sand, plast, betong, gips eller en \xc2\xabinvestering\xc2\xbb (forsvunnet- eller fortapt-voks teknikk).\n_START_SECTION_\nSandst\xc3\xb8ping\n_START_PARAGRAPH_\nSandst\xc3\xb8ping er en av de mest popul\xc3\xa6re og enkleste typene st\xc3\xb8ping, og har blitt brukt i flere \xc3\xa5rhundrer. I motsetning til st\xc3\xb8ping med permanente former egner denne metoden seg bra for \xc3\xa5 lage mindre partier av deler til en veldig lav pris. Det kan st\xc3\xb8pes i st\xc3\xb8rrelse fra deler som passer i h\xc3\xa5nden til togskinner. Sandst\xc3\xb8ping kan gj\xc3\xb8res med de fleste metaller avhengig av hvilken type sand som brukes i formen._NEWLINE_For h\xc3\xb8yproduksjon krever sandst\xc3\xb8ping en ledetid fra noen dager til kanskje uker (1-20 deler i timen/ per st\xc3\xb8peform) og er uovertruffen for produksjon av st\xc3\xb8rre deler. Gr\xc3\xb8nnsand (fuktig sand) har nesten ingen vektgrenser, mens t\xc3\xb8rrsand har en praktisk \xc3\xb8vre grense p\xc3\xa5 2300\xe2\x80\x932700\xc2\xa0kg per del og minimum 75-100 gram per del. Sanden bindes sammen enten ved hjelp av leire, kjemiske forbindelser eller polymeriserte oljer (som motorolje). Som regel kan sanden gjenbrukes mange ganger og krever lite vedlikehold.\n_START_SECTION_\nGipsformst\xc3\xb8ping\n_START_PARAGRAPH_\nGipsformst\xc3\xb8ping ligner p\xc3\xa5 sandformst\xc3\xb8ping, bortsett fra at man istedenfor sand bruker gips som s\xc3\xa5 herdes (engelsk: \xc2\xabplaster of Paris\xc2\xbb). Generelt tar det under en uke \xc3\xa5 lage formen, og produksjonsraten er deretter 1-10 enheter/ per time, for deler i st\xc3\xb8rrelse fra 30 gram opp til 45\xc2\xa0kg med sv\xc3\xa6rt god overflatefinish og trange toleranser. For komplekse deler er gipsform-st\xc3\xb8ping er et rimelig alternativ til andre st\xc3\xb8peprosesser grunnet den relativt lave kostnaden for gips, og mulighetene for \xc3\xa5 produsere st\xc3\xb8pinger som er sv\xc3\xa6rt n\xc3\xa6r ferdig resultat gj\xc3\xb8r at det kreves lite etterarbeid. Den st\xc3\xb8rste ulempen er at metoden bare kan brukes til metaller med lavt smeltepunkt som er ikke-ferr\xc3\xb8se, eksempelvis aluminium, kobber, magnesium og sink.\n_START_SECTION_\nSkallst\xc3\xb8ping\n_START_PARAGRAPH_\nSkallst\xc3\xb8ping ligner p\xc3\xa5 sandst\xc3\xb8ping, men hullformen lages ved hjelp av et hardt skall av sand istedenfor en kolbe fylt av sand. Sanden som brukes er finere enn ved sandst\xc3\xb8ping, og blandes med harpiks som varmebehandles for \xc3\xa5 f\xc3\xa5 et hardt skall rundt sandformen. Dette gir en mye finere overflatefinish p\xc3\xa5 grunn av den finere sanden og harpiksen. Prosessen kan lett automatiseres og er mer presis enn sandst\xc3\xb8ping. Vanlige metaller som st\xc3\xb8pes er jern, aluminium, magnesium og kobberlegeringer. Prosessen er ideell for komplekse former med liten eller medium st\xc3\xb8rrelse.\n_START_SECTION_\nInvesteringsst\xc3\xb8ping\n_START_PARAGRAPH_\nInvesteringsst\xc3\xb8ping (engelsk: Investment casting, ogs\xc3\xa5 kjent som forsvunnet-voks st\xc3\xb8ping innen kunst) er en prosess som har blitt ut\xc3\xb8vd i flere tusen \xc3\xa5r, og er en av de eldste kjente metodene for \xc3\xa5 forme metall. For 5000 \xc3\xa5r siden brukte man bievoks for \xc3\xa5 lage formene, mens man i dag bruker h\xc3\xb8yteknologiske vokser, materialer eller spesiallegeringer, og kan dermed lage h\xc3\xb8ykvalitetsdeler med god n\xc3\xb8yaktighet._NEWLINE_Investeringsst\xc3\xb8ping har f\xc3\xa5tt navnet sitt fra det faktumet at st\xc3\xb8pemodellen blir \xc2\xabinvestert\xc2\xbb, eller omringet, av at et refraktert materaile. Voksm\xc3\xb8nsteret krever ekstrem n\xc3\xb8yaktighet ettersom de ikke er sterke nok til \xc3\xa5 motst\xc3\xa5 kreftene mens man lager formen. En av fordelene med investeringsst\xc3\xb8ping er at voksen kan brukes p\xc3\xa5 nytt._NEWLINE_Prosessen er passende for produksjon av nesten-ferdige deler som skal repeteres, og brukes for mange forskjellige metaller og h\xc3\xb8ytelseslegeringer. Selv om metoden generelt brukes for sm\xc3\xa5 deler, har metoden ogs\xc3\xa5 blitt brukt for \xc3\xa5 produsere komplette d\xc3\xb8rrammer til fly, st\xc3\xa5lst\xc3\xb8pinger opp til 300\xc2\xa0kg og st\xc3\xb8pinger av aluminium opp til 30\xc2\xa0kg. Sammenlignet med andre st\xc3\xb8pemetoder som diest\xc3\xb8ping og sandformst\xc3\xb8ping kan investeringsst\xc3\xb8ping v\xc3\xa6re en dyr prosess. Imidlertid kan man produsere intrikate konturer, og i de fleste tilfeller deler som er nesten-ferdige, og som dermed krever lite eller ingenting av arbeid for \xc3\xa5 ferdigstille produktet etter st\xc3\xb8ping.\n_START_SECTION_\nAvfallsst\xc3\xb8ping av gips\n_START_PARAGRAPH_\nEn midlertidig gipsmodell blir ofte brukt som et steg mot produksjon av en bronseskulptur eller som en pekepinn p\xc3\xa5 hvordan en modell vil se ut hugget i sten. En ferdig gipsmodell er mer hardf\xc3\xb8r (hvis den blir lagret innend\xc3\xb8rs) enn en modell av leire som m\xc3\xa5 holdes fuktig for \xc3\xa5 unng\xc3\xa5 sprekkdannelser. Ettersom gips er relativt rimelig kan bronsest\xc3\xb8ping eller stenhugging dermed utsettes til man har f\xc3\xa5tt finansiert skulpturen. Overgangen fra gipsmodell til ferdig skulptur kan derfor sees p\xc3\xa5 mer som en teknisk enn en kunstnerisk prosess, og kan i noen tilfeller faktisk utsettes til etter kunstnerens d\xc3\xb8d._NEWLINE_Med avfallsst\xc3\xb8ping brukes en enkel og tynn gipsform forsterket med sisal eller sekkvev som legges utp\xc3\xa5 den originale leirmodellen. N\xc3\xa5r den st\xc3\xb8rknede gipsmodellen fjernes fra leiren vil fine detaljer i leiren \xc3\xb8delegges, men g\xc3\xa5r over til gipsformen. Den nye negativ-formen kan p\xc3\xa5 et senere tidspunkt (men bare en gang) brukes til \xc3\xa5 lage en ny positiv gipsmodell identisk til den originale leirmodellen. Gipsoverflaten kan s\xc3\xa5 ytterligere raffineres, males eller vokses for \xc3\xa5 etterligne et ferdig bronsest\xc3\xb8p.\n_START_SECTION_\nFordampingsm\xc3\xb8nster st\xc3\xb8ping\n_START_PARAGRAPH_\nDette er en klasse av st\xc3\xb8peprosesser som bruker m\xc3\xb8nstermaterialer som fordamper mens man st\xc3\xb8per, som betyr at man ikke trenger \xc3\xa5 fjerne modellmaterialet fra formen f\xc3\xb8r man st\xc3\xb8per. Det er hovedsakelig to metoder, forsvunnet-skum st\xc3\xb8ping og fullformst\xc3\xb8ping\n_START_SECTION_\nForsvunnet-skum st\xc3\xb8ping\n_START_PARAGRAPH_\nForsvunnet skum-st\xc3\xb8ping er en type fordampningsm\xc3\xb8nster st\xc3\xb8ping som ligner investeringsst\xc3\xb8ping, bortsett fra at skum brukes istedenfor voks. Man utnytter skummens lave kokepunkt for \xc3\xa5 forenkle investeringsst\xc3\xb8pingen ved at man ikke trenger \xc3\xa5 vokse formen.\n_START_SECTION_\nFullformst\xc3\xb8ping\n_START_PARAGRAPH_\nFullformst\xc3\xb8ping er en fordampningsst\xc3\xb8ping som kombinerer sandst\xc3\xb8ping og forsvunnet skum-st\xc3\xb8ping. Den bruker skum av ekspandert polystyren som omgis sand, lik som sandst\xc3\xb8ping. Selve formen fordamper n\xc3\xa5r flytende metall helles i formen.\n_START_SECTION_\nGjenbrukbar formst\xc3\xb8ping\n_START_PARAGRAPH_\nGjenbrukbar formst\xc3\xb8ping skiller seg fra ikke-gjenbrukbar st\xc3\xb8ping ved at formene ikke m\xc3\xa5 lages p\xc3\xa5 ny for hver st\xc3\xb8ping. Kategorien kan deles inn i minst fire forskjellige metoder: Permanent, die, sentrifugal og kontinuerlig st\xc3\xb8ping. Disse formene for st\xc3\xb8ping resulterer i forbedret repeterbarhet for delene, og kan levere industrielt nesten-ferdige deler.\n_START_SECTION_\nPermanent formst\xc3\xb8ping\n_START_PARAGRAPH_\nPermanent formst\xc3\xb8ping er metallst\xc3\xb8ping hvor man bruker gjenbrukbare former (\xc2\xabpermanentformer\xc2\xbb), vanligvis laget av metall. Det er mest vanlig \xc3\xa5 bruke tyngdekraft for \xc3\xa5 fylle formen, men andre metoder som gasstrykk eller vakuum brukes ogs\xc3\xa5. En variasjon av tyngdekraftmetoden kalt slush st\xc3\xb8ping gir hule st\xc3\xb8pinger. Vanlige st\xc3\xb8pemetaller er aluminum, magnesium, og kobberlegeringer. Andre materialer inkluderer tinn, sink, og blylegeringer, og jern og st\xc3\xa5l kan ogs\xc3\xa5 st\xc3\xb8pes i grafittformer. Selv om s\xc3\xa5kalte permanentformer varer mer enn bare en st\xc3\xb8ping har de fortsatt begrenset levetid f\xc3\xb8r de slites ut.\n_START_SECTION_\nDiest\xc3\xb8ping\n_START_PARAGRAPH_\nDiest\xc3\xb8ping er en prosess hvor man lager st\xc3\xb8peformer ved \xc3\xa5 presse flytende metall under h\xc3\xb8yt trykk, som deretter maskineres til en die. Det meste av diest\xc3\xb8ping foreg\xc3\xa5r med ikke-ferr\xc3\xb8se metaller, spesielt sink, kobber og aluminium-baserte legeringer, men ferr\xc3\xb8se metaller er ogs\xc3\xa5 mulige \xc3\xa5 st\xc3\xb8pe med dier. Diest\xc3\xb8ping er spesielt egnet for applikasjoner hvor det skal produseres mange deler av sm\xc3\xa5 til medium st\xc3\xb8rrelse med fine detaljer, h\xc3\xb8y overflatekvalitet og n\xc3\xb8yaktige dimensjoner.\n_START_SECTION_\nSemisolid metallst\xc3\xb8ping\n_START_PARAGRAPH_\nSemisolid metallst\xc3\xb8ping (SSM) er en modifisert diest\xc3\xb8pingsprosess som reduserer eller elliminerer rest por\xc3\xb8siteten som man finner i de fleste diest\xc3\xb8pinger. Istedenfor \xc3\xa5 bruke flytende metall som materiale, bruker man med SSM-st\xc3\xb8ping et materale med h\xc3\xb8yere viskositet som er delvis solid og delvis flytende. En modifisert diest\xc3\xb8pemaskin brukes for \xc3\xa5 injisere det semisolide smeltede metallet til gjenbrukbare herdede st\xc3\xa5ldier. Den h\xc3\xb8ye viskositeten til det semisolide metallet, sammen med bruken av kontrollert diefylling, sikrer at det semisolide metallet fyller dien p\xc3\xa5 en ikke-turbulent m\xc3\xa5te slik at skadelig por\xc3\xb8sitet stort sett ellimineres._NEWLINE_Kommersielt brukes metoden hovedsakelig for aluminium og magnesiumlegeringer, og SSM-st\xc3\xb8pinger kan varmebehandles til T4, T5 eller T6 grad. Kombinasjonen av varmebehandling, rask kj\xc3\xb8ling (gjennom bruk av ikke-belagte st\xc3\xa5ldier) og minimal por\xc3\xb8sitet gir utmerket styrke og duktilitet. Andre fordeler med SSM-st\xc3\xb8ping er evnen til \xc3\xa5 produserer deler med komplekse former, trykkfasthet, trange dimensjonelle toleranser og muligheten for \xc3\xa5 st\xc3\xb8pe tynne vegger.\n_START_SECTION_\nSentrifugalst\xc3\xb8ping\n_START_PARAGRAPH_\nI denne prosessen helles flytende metall i en form og f\xc3\xa5r st\xc3\xb8rkne mens formen roterer. Metallet helles inn i formen i senter av formens rotasjonsakse, og grunnet sentrifugalkreftene blir det flytende metallet tvunget ut mot endene._NEWLINE_Sentrifugalst\xc3\xb8ping er avhengig av b\xc3\xa5de tyngdekraft og trykkraft siden det skapes en egen form for matekraft av et spinnende sandkammer med opp til 900 Newton. Ledetid varierer veldig med applikasjon. Semi- eller full-sentrifugal prosessering tillater 30-50 deler/ per time per form, med en praktisk grense for partiproduksjon p\xc3\xa5 omtrent 9000\xc2\xa0kg total masse med typisk vekt per del p\xc3\xa5 2,3-4,5\xc2\xa0kg._NEWLINE_Industrielt ble sentrifugalst\xc3\xb8ping tidlig brukt til produksjon av toghjul hos det tyske industriselskapet Krupp, og var viktig for at selskapet vokste raskt._NEWLINE_Sm\xc3\xa5 kunstgjenstander slik som smykker er ofte st\xc3\xb8pt ved hjelp av denne metoden ved at man bruker forsvunnet-voks st\xc3\xb8ping, ettersom rotasjonskreftene gj\xc3\xb8r at visk\xc3\xb8se flytende metaller kan flyte gjennom sm\xc3\xa5 passasjer og fylle fine detaljer som l\xc3\xb8v og kronblad. Man f\xc3\xa5r lignende fordeler med vakuumst\xc3\xb8ping, og begge metodene brukes derfor for \xc3\xa5 fremstille smykker.\n_START_SECTION_\nKontinuerlig st\xc3\xb8ping\n_START_PARAGRAPH_\nKontinuerlig st\xc3\xb8ping er en raffinert metode av st\xc3\xb8ping laget for kontinuerlig h\xc3\xb8yvolums produksjon av metalldeler med konstant tverrsnitt. Flytende metall helles i vannkj\xc3\xb8lte former, og delen dannes ved at metallet st\xc3\xb8rkner utenfra mens metallet fortsatt er flytende i sentrum. Gradvis blir metallet solid fra utsiden og inn (prosessen er noen ganger kalt \xc2\xabstranding\xc2\xbb), og etter at det er st\xc3\xb8rknet tas delen ut av formen. Forh\xc3\xa5ndsbestemte lengder av strand kan kuttes til enten av mekaniske sakser eller oxyacetylene kuttere, og f\xc3\xb8res s\xc3\xa5 til videre til en formingsprosess eller lagres. St\xc3\xb8rrelser av st\xc3\xb8pte deler kan variere fra en stripe (noen f\xc3\xa5 millimeter tykt til og omtrent 5 meter brede) til \xc2\xabbillets\xc2\xbb (90 til 160\xc2\xa0mm firkanter) til slabs (1,25 m bred og 230\xc2\xa0mm tykk). Av og til kan stranden varmrulles f\xc3\xb8r den kuttes._NEWLINE_Kontinuerlig st\xc3\xb8ping brukes grunnet lavere kostnader i kontinuerlig produksjon av standardiserte produkter, og \xc3\xb8ker ofte ogs\xc3\xa5 kvaliteten p\xc3\xa5 det ferdige produktet. Metaller som st\xc3\xa5l, kobber aluminium og bly kan st\xc3\xb8pes kontinuerlig, og st\xc3\xa5l er det metallet som st\xc3\xb8pes mest med denne metoden.'